open-index/open-wikipedia-markdown huggingface dataset:
Konstantyn III Herakleios

**Konstantyn III** (Latyn: Heraclius Novus Constantinus, Grieks: Ἡράκλειος νέος Κωνσταντῖνος; 3 Mei 612 – Mei 641) was die Bisantynse keiser vir vier maande in 641. Hy was die oudste seun van keiser Herakleios en sy eerste vrou, Eudokia.

Konstantyn se geboortenaam was **Herakleios die Nuwe Konstantyn** en dit was sy amptelike naam tydens sy bewind. In latere Bisantynse en die meeste moderne geskrifte word hy net Konstantyn genoem.

Hy is op 22 Januarie 613 deur sy pa tot medekeiser verklaar en is aan sy kleinniggie, Gregoria, as man beloof. Sy was die dogter van sy pa se neef, Nicetas. Hulle is in 629 of dalk vroeg in 630 getroud en hul eerste kind, Constans is in dieselfde jaar gebore. Hul tweede kind was ook ’n seun, Theodosius. Hulle het ook ’n dogter, Manyanh, gehad wat later met ’n Persiese koning getroud is.

Konstantyn het alleenheerser geword toe sy pa in 641 dood is. Hy het regeer saam met sy halfbroer, Heraklonas, die seun van Herakleios se tweede vrou, Martina. Konstantyn is ná net vier maande aan tering dood en Heraklonas het die alleenheerser geword. ’n Gerug dat Martina Konstantyn vergiftig het, het eers daartoe gelei dat Constans II as medekeiser aangestel is. Martina en haar seuns is daarna afgesit, vermink en verban.

## Bron 
* *The Oxford Dictionary of Byzantium*, Oxford University Press, 1991.

* 15px Hierdie artikel is vertaal uit die Engelse Wikipedia
Heraklonas van Bisantium

**Heraklonas** (Latyn: Constantinus Heraclius, Grieks: Κωνσταντῖνος Ἡράκλειος; oorl. 641) was kortliks van Februarie tot September 641 die Bisantynse keiser. Hy was die seun van keiser Herakleios en sy niggie Martina.

Hy is gebore en het regeer as **Constantinus Heraclius**, maar die verkleiningsvorm Heraklonas (klein Herakleios) word in Bisantynse en moderne geskrifte gebruik.

Teen die einde van Herakleios se bewind, op 4 Julie 638, het hy Heraklonas tot medekeiser verklaar saam met sy halfbroer,  Konstantyn III. Konstantyn het hul pa opgevolg en ná sy voortydige dood in Mei 641 was Heraklonas die alleenheerser. Maar gerugte dat sy ma, Martina, Konstantyn vergiftig het, het daartoe gelei dat laasgenoemde se seun Constans as medekeiser aangestel is. Martina en haar seuns is daarna afgesit, vermink en verban. Constans II het toe alleenheerser geword.

Niks verder is van Heraklonas bekend nie, maar daar word vermoed dat hy later in die jaar van sy afsetting dood is.

## Bronne 
: *15px Hierdie artikel is vertaal uit die Engelse Wikipedia*
* *The Oxford Dictionary of Byzantium*, Oxford University Press, 1991.

## Eksterne skakels
Diplodus

***Diplodus*** is 'n genus van visse in die orde van baarsagtiges (*Perciformes*).

## Spesies 
***Diplodus annularis* (Linnaeus, 1758)
***Diplodus argenteus* (Valenciennes, 1830) 
***Diplodus bellottii* (Steindachner, 1882) 	
***Diplodus bermudensis* (Caldwell, 1965) 
***Diplodus capensis* (Smith, 1844) 
***Diplodus cervinus* (Lowe, 1838) 
***Diplodus fasciatus* (Valenciennes, 1830)
***Diplodus holbrookii* (Bean, 1878)
***Diplodus hottentotus* (Lowe, 1838)
***Diplodus noct* (Valenciennes, 1830) 
***Diplodus prayensis* (Cadenat, 1964) 
***Diplodus puntazzo* (Cetti, 1777)
***Diplodus sargus* (Linnaeus, 1758)
***Diplodus vulgaris* (Geoffroy Saint-Hilaire, 1817)

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bronne 
* *Diplodus* op FishBase
Constans II van Bisantium

**Constans II** of **Konstantyn die Bebaarde** (Grieks: Κώνστας Β; 7 November 630 – 15 September 668) was die Bisantynse keiser van 641 tot 668. Constans is die verkleiningsvorm van sy geboortenaam, Herakleios, maar hy het amptelik as Konstantyn regeer. Die bynaam word meestal in Bisantynse en moderne geskrifte gebruik.

Hy was die seun van Konstantyn III en het in 641 medekeiser geword ná gerugte dat keiser Heraklonas se ma, Martina, Konstantyn vergiftig het. Heraklonas is in dié jaar van die troon gesit en Constans het alleenheerser geword.

## Bewind 
Onder Constans het die Bisantyne in 642 heeltemal uit Egipte onttrek en die Moslemse kalief Oethman het verskeie aanvalle op eilande in die Middellandse en Egeïese See van stapel gestuur. ’n Bisantynse vloot het Alexandrië weer in 645 herower, maar ná ’n Moslem-oorwinning die volgende jaar het die Bisantyne teruggetrek. Kartago is ook verower en het ’n afhanklike staat van die kalifaat gebly tot ’n burgeroorlog uitgebreek en die keiserlike mag herstel is.

Intussen het die kalifaat al hoe nader aan Bisantium gekom. In 647 het hulle Armenië, Kappadosië en Afrika binnegeval. In 648 het hulle Frigië geplunder en in 649 hul eerste see-aanval op Kreta gedoen. In 650–651 het die keiser samesprekings met kalief Oethman se goewerneur in Sirië gevoer. Die vredesooreenkoms wat gevolg het, het daartoe gelei dat Constans sy mag in die westelike deel van Armenië behou het.

In 654 het die Moslems egter Rhodos geplunder. Constans het hulle die volgende jaar met ’n vloot aangeval, maar is verslaan: 500 Bisantynse skepe is vernietig en die keiser self is byna dood. Kalief Oethman was gereed om Konstantinopel aan te val, maar het van die plan afgesien toe ’n burgeroorlog in 656 in sy kalifaat uitbreek.

In 658 het Constans die Slawiërs en Balkan-volke verslaan en sy mag oor hulle herbevestig. Die volgende jaar het hy tot ver in die ooste uitgebrei.

Constans het al hoe meer gevrees sy broer Theodosius sou sy bewind probeer omverwerp. Hy het hom eers gedwing om ’n monnik te word en hom eindelik in 660 laat vermoor. Hy het hom egter die gramskap van die inwoners van Konstantinopel op die hals gehaal en het besluit om na Sisilië te gaan. Gerugte dat hy die hoofstad daarheen wou verskuif, het sy lot beslis. Op 15 September 668 is hy vermoor en het sy seun hom opgevolg as Konstantyn IV.

## Bronne en verdere leesstof 
* *The Oxford Dictionary of Byzantium*, Oxford University Press, 1991.
* Paul die diaken, *Historia Langobardorum*, Boek V
* 15px Hierdie artikel is vertaal uit die Engelse Wikipedia
Yichang

**Yichang** (Chinees: 宜昌) is 'n stad in die Chinese provinsie Hubei met 'n bevolking van 4&nbsp;039&nbsp;000 in 2008. 

Die stad is in die ooste van China aan die Yangtze geleë. In antieke tye was Yichang as *Yiling* bekend. Onder die Qing-keiser Guangxu is die stad op 21 Augustus 1876 vir die buitelandse handel met die Britte geopen. In 1940 het die slag van Zaoyang-Yichang tydens die Tweede Chinees-Japannese Oorlog hier plaasgevind.
Ilse De Vis

**Ilse De Vis** (Antwerpen, 3 Julie 1981) is 'n Belgiese televisieomroeper. Sy begin haar loopbaan by Belgacom TV, waar sy die eerste digitale omroeper was. Sy bied hier die program *Zoom* aan, waarvan sy ook die vervaardiger was. Daarna gaan sy na TrendTV (die huidige produksiehuis van *Weekendje weg met 5TV*), waar sy die internettelevisiekanaal in samewerking met El Horia stig. Sedert 2011 is sy die aanbieder by Kanaal Z waar sy 2 programme aanbied: *Z-ondernemen* en *Immo op Z*.

Sy is ook 'n model en aktrise (in *Ek lief jou*).
Konstantyn IV van Bisantium

**Konstantyn IV** (Latyn: Constantinus IV, Grieks: Κωνσταντίνος Δ'; 652 – September 685) was die Bisantynse keiser van 668 to 685. Hy word soms verkeerdelik "die Bebaarde" genoem weens verwarring met sy pa, Constans II, wat ook bekend was as Konstantyn die Bebaarde.

Tydens sy bewind is 50 jaar van ononderbroke Islamitiese gebiedsuitbreiding vir die eerste keer gestuit.

## Bewind 
Konstantyn het sy pa, Constans II, in 668 as keiser opgevolg. Sy eerste taak was die onderdrukking van ’n opstand in Sisilië wat tot sy pa se dood gelei het. Binne ses maande het hy die opstand onderdruk met die hulp van pous Vitalianus.

Daar was egter groot probleme in die ooste. In 669 het die Arabiese kalief Muawiyah I Konstantinopel aangeval met ’n leër onder bevel van sy seun Yazid. Hulle het Amorion, Kartago en Sisilië binnegeval. In 670 het hulle Cyzicus verower en dit gebruik as basis. In 672 het hulle Konstantinopel met ’n groot vloot van die see af aangeval. Terwyl Konstantyn se aandag daardeur afgetrek is, het die Slawiërs Thessalonika onsuksesvol aangeval. Hy het ook ’n groot aantal vuurskepe laat bou. Dit is die eerste keer dat vuur in gevegte deur die Grieke gebruik is en dit was een van hul grootste voordele bo die vyand.

Ná vyf jaar het die Arabiere teruggetrek en is hulle in Anatolië verslaan. In dieselfde jaar het die Bulgare die Donou-rivier oorgesteek en die Bisantynse en Slawiese volke begin oorheers.

## Verwysings 
: *15px Hierdie artikel is vertaal uit die Engelse Wikipedia*

## Bronne 
* Theophanes, *Chronographia*.
* 
* 
* 
* Warren Treadgold, *A History of the Byzantine State and Society* (Stanford University Press, 1997) 
* Bury, J.B., *A History of the Later Roman Empire from Arcadius to Irene, Vol. II*, MacMillan & Co., 1889
Soedannese literatuur

Daar is bewyse geboekstaaf van **Soedannese literatuur** wat dateer uit die 15de eeu, maar dit was nie tot en met die 16de en 17de eeue dat 'n onderskeibare Soedannese literatuur te voorskyn gekom het nie. Vandag word die literatuur grotendeels in Arabies geskryf, terwyl sommige genres ook in ander plaaslike tale geskryf word, soos byvoorbeeld poësie in die Bejase taal. Sowel geskrewe literatuur as mondelinge tradisie, soos volkskunde, word aangetref. Vroeg in die 20ste eeu was daar 'n neiging om mondelinge stories te begin neerskryf.
Universidade Federal da Bahia

Die **Universiteit van Bahia** (Portugees: *Universidade Federal da Bahia* of *UFBA*) is 'n universiteit geleë in Salvador, Bahia, Brasilië.

Dit is op 8 April 1946 gestig.

## Verwysings 
## Eksterne skakels 
*  UFBA se webtuiste
Universidade Federal de Minas Gerais

Die **Federale Universiteit van Minas Gerais** (Portugees: *Universidade Federal de Minas Gerais* of *UFMG*) is 'n universiteit geleë in Belo Horizonte, Minas Gerais, Brasilië.

Dit is op 7 September 1927 gestig.

## Verwysings 
## Eksterne skakels 
*  UFMG se webtuiste
Universidade Estadual de Feira de Santana

Die **Universiteit van Feira de Santana** (Portugees: *Universidade Estadual de Feira de Santana* of *UEFS*) is 'n universiteit geleë in Feira de Santana, Bahia, Brasilië.

Dit is op 31 Mei 1976 gestig.

## Verwysings 
## Eksterne skakels 
*  UEFS se webtuiste
Centro Federal de Educação Tecnológica de Minas Gerais

Die **Universiteit van Tecnológica de Minas Gerais** (Portugees: *Centro Federal de Educação Tecnológica de Minas Gerais* of *CEFET-MG*) is 'n universiteit geleë in Belo Horizonte, Minas Gerais, Brasilië.

Dit is op 8 September 1910 gestig.

## Verwysings 
## Eksterne skakels 
*  CEFET-MG se webtuiste
Centro Federal de Educação Tecnológica Celso Suckow da Fonseca

duimnael|links|Logo van Centro Federal de Educação Tecnológica Celso Suckow da Fonseca
Die **Universiteit van Celso Suckow da Fonseca** (Portugees: *Centro Federal de Educação Tecnológica Celso Suckow da Fonseca* of *CEFET-RJ*) is 'n universiteit geleë in Rio de Janeiro, Brasilië.

Dit is in 1917 gestig.

## Verwysings 
## Eksterne skakels 
*  CEFET-RJ se webtuiste
Jingzhou

**Jingzhou** (Chinees: 荆州) is 'n stad in die Chinese provinsie Hubei met 'n bevolking van 5&nbsp;691&nbsp;707 in 2010. Die stad is in die ooste van China aan die Yangtze geleë. 

Jingzhou grens in die ooste aan Wuhan, in die weste aan Yichang en Tsjongtsjing, in die noorde aan Jingmen en in die suide aan Yueyang en Changde. Tydens die suidelike en noordelike dinasties het dit as hoofstad van die westelike Liang gedien en tydens die vyf dinasties en tien koninkryke het Jingzhou as hoofstad van die Nanping-staat gedien.
Leontios van Bisantium

**Leontios** (Latyn: Leontivs, Grieks: Λεόντιος; oorl. 15 Februarie 706) was die Bisantynse keiser van 695 tot 698.

Leontios is in Isaurië gebore en was ’n soldaat wat vinnig opgang gemaak het. In ’n volksopstand onder sy leiding is die vorige keiser, Justinianus II, van die troon afgesit en Leontios het hom opgevolg. Sy naam was eintlik Leo (Grieks: Λέων, *Leōn*), maar hy is bekend onder die naam wat in Bisantynse geskrifte gebruik is.

Leontios was ongewild. Hy het militêre operasies vermy en eerder probeer om die ryk te verenig. Nadat die Moslems Kartago in 697 verower het, het die Bisantynse soldate in opstand gekom en generaal Apsimaros as hul leier aangewys. Apsimaros het sy naam na Tiberius III verander en die leër het na Konstantinopel opgeruk en Leontios se bewind in 698 oorgeneem. Leontios is gevange geneem, vermink en later tereggestel.

## Verwysings 
## Eksterne skakels 
* 15px Hierdie artikel is vertaal uit die Engelse Wikipedia
Philippikos Bardanes

**Philippikos** (Latyn: Philippicus, Grieks: Φιλιππικός; oorl. 713) was die Bisantynse keiser van 711 tot 713. Sy oorspronklike naam was **Bardanes** (Grieks: Βαρδάνης, *Vardanis*; Armeens: Վարդան, *Vardan*) en hy was die seun van die patrisiër Nikephorus van Armenië.

Hy het met die eerste opstand teen keiser Justinianus II in 695 al probeer om aanspraak op die troon te maak en is daarna na die Krim verban. Hier het hy die naam Philippikos aangeneem en die inwoners aangehits tot ’n opstand. Hulle het na Konstantinopel opgeruk en Philippikos het die troon oorgeneem. Justinianus, wat gevlug het, is kort daarna tereggestel.

Laat in Mei 713 was daar ’n opstand in Thracië en verskeie soldate het Konstantinopel binnegeval. Hulle het Philippikos op 3 Junie verblind. Hy is opgevolg deur sy hoofsekretaris, Artemius, wat keiser geword het as Anastasius II.

## Verwysings 
## Verdere leesstof 
* *The Oxford Dictionary of Byzantium*, Oxford University Press, 1991.

## Eksterne skakels 
* 15px Hierdie artikel is vertaal uit die Engelse Wikipedia
Theodosius III van Bisantium

**Theodosius III** (Grieks: Θεοδόσιος Γ΄, *Theodosios III*) was die Bisantynse keiser van 715 tot 25 Maart 717. Hy was ’n belastinggaarder wat ná ’n opstand deur soldate teen Anastasius II tot keiser verklaar is. Hy wou aanvanklik nie troon aanvaar nie, maar het dit eindelik in Mei 715 gedoen.

Min is bekend van Theodosius se kort bewind. Hy het onmiddellik voor aanvalle deur die Moslemse Arabiere te staan gekom. Hulle het tot diep in Anatolië binnegedring. In 716 het hy ’n verdrag met Tervel van Bulgarye gesluit wat gunstig vir die Bulgare was in ’n poging om hul steun teen die Arabiese inval te wen. Dit het daartoe gelei dat hulle die Bisantyne in 719 gehelp het in die beleg van Konstantinopel.

In 717 het Leo die Isauriër teen Theodosius se bewind gerebelleer. Hy het Theodosius se seun gevange geneem en Theodosius het op 25 Maart 717 geabdikeer. Hy en sy seun het daarna geestelikes geword.

Daar is geglo Theodosius het teen 729 die biskop van Efese geword. Moderne historici meen egter die biskop was eintlik sy seun, ook Theodosius .

## Bronne 
* *The Oxford Dictionary of Byzantium*, Oxford University Press, 1991.
* 15px Hierdie artikel is vertaal uit die Engelse Wikipedia
Tiberius III Apsimar

**Tiberius III** (Grieks: Τιβέριος Γ', *Tiberios*; oorl. 15 Februarie 706) was die Bisantynse keiser van 698 tot 21 Augustus 705. Hy was ’n offisier met die naam **Apsimaros** (Αψίμαρος), wat ’n opstand gelei het waarin keiser Leontios se bewind in 698 omvergewerp is.

## Bewind 
Hy het militêre suksesse behaal en die militêre administrasie versterk. Intussen het Justinianus II, wat deur Leontios onttroon en na die Krim verban is, ontsnap. Met die hulp van die Bulgaarse en die Slawiese leër het hy in 705 na Konstantinopel opgeruk en die stad deur ’n verlate waterpyp binnegegaan. Tiberius het gevlug en is ’n paar maande later gevange geneem. Hy, Leontios en van die militêre bevelvoerders is daarna gehang.

## Verwysings 
## Eksterne skakels 
* 15px Hierdie artikel is vertaal uit die Engelse Wikipedia
Konstantyn V van Bisantium

**Konstantyn V** (Grieks: Κωνσταντίνος Ε΄; 718 – 14 September 775) was die Bisantynse keiser van 741 tot 775.

Konstantyn is in Konstantinopel gebore as die seun van Leo III en sy vrou, Maria. In Augustus 720 het sy pa hom as medekeiser aangestel en laat trou met Tzitzak, die dogter van die Kasaarse grootkhan Bihar. Sy nuwe vrou is in 732 herdoop tot Irene ("vrede"). Konstantyn het sy pa op 19 April 741 as keiser opgevolg.

Hy is op 14 September 775 dood en is opgevolg deur sy seun, Leo IV die Kasaar.

## Verdere leesstof 
* *The Oxford Dictionary of Byzantium*, Oxford University Press, 1991.

## Eksterne skakels 
* 15px Hierdie artikel is vertaal uit die Engelse Wikipedia
Konstantyn VI van Bisantium

**Konstantyn VI** (Grieks: Κωνσταντῖνος Ϛ΄; 14 Januarie 771 – voor 805) was die Bisantynse keiser van 780 tot 797.

Hy was die enigste kind van keiser Leo IV en Irene. Hy is in 776 deur sy pa as medekeiser gekroon en het hom in 780 as alleenheerser opgevolg toe hy nege jaar oud was. Omdat hy minderjarig was, het hy saam met Irene en haar hoofminister, die eunug Staurakios, regeer.

Toe Konstantyn 16 word, het sy ma steeds die mag oor hom behou. Nadat ’n opstand teen haar in die lente van 790 onderduk is, het sy probeer om amptelike erkenning as keiserin te kry. Dit het geboemerang en Konstantyn het in 790 met militêre steun aan die bewind gekom. Irene het egter die titel keiserin behou.

Op 19 April 797 is Konstantyn deur ondersteuners van sy ma gevange geneem en verblind en Irene is as eerste heersende keiserin gekroon. Dit is onseker wanneer Konstantyn dood is; dit was beslis voor 805, maar hy is waarskynlik aan sy wonde dood nadat hy verblind is.

## Gesin 
Konstantyn en sy eerste vrou, Maria, het twee dogters gehad:
* Euphrosyne, wat met keiser Michael II getrou het.
* Irene, wat ’n non geword het.
By sy minnares en later tweede vrou, Theodote, het hy twee seuns gehad, wat albei jonk dood is:
* Leo
* Nog ’n seun

## Verwysings 
: *15px Hierdie artikel is vertaal uit die Engelse Wikipedia*
Siriese Dinastie

Die **Siriese** of **Isauriese Dinastie** is ’n familie wat van 711 tot 802 oor die Bisantynse Ryk regeer het. Die Isauriese keisers het die ryk suksesvol teen die Moslemse kalifaat verdedig, maar het minder sukses in Europa behaal, waar hulle nederlae gely het teen die Bulgare en die Eksargaat van Ravenna, en invloed verloor het in Italië. 

Die eerste keiser van die Siriese Dinastie was Leo III die Isauriër. Hy was ’n generaal wat ’n rebellie gelei en in 717 die troon oorgeneem het. Hy het ’n einde gebring aan die 20 jaar van anargie, die ryk suksesvol teen die invallende Omajjadiese Kalifaat verdedig en die administrasie, wat ná 20 jaar van anargie in ’n chaos was, reggeruk. 

Leo is in Junie 741 aan watersug dood en is opgevolg deur sy seun, Konstantyn V. Hy is op 14 September 775 dood en is opgevolg deur sy seun, Leo IV die Kasaar. 

Op 24 April 776 het Leo sy seun, Konstantyn VI, as medekeiser gekroon. Dit het gelei tot ’n opstand deur sy vyf halfbroers, wat die troon vir hulself wou hê. Die opstand is egter gou onderdruk. Toe Leo op 8 September 780 dood is, het Konstantyn VI hom opgevolg toe hy nege jaar oud was. Omdat hy minderjarig was, het hy saam met sy ma, Irene, regeer.

Toe Konstantyn 16 word, het sy ma steeds die mag oor hom behou. Nadat ’n opstand teen haar in die lente van 790 onderdruk is, het sy probeer om amptelike erkenning as keiserin te kry. Dit het geboemerang en Konstantyn het in 790 met militêre steun aan die bewind gekom. 

Op 19 April 797 is Konstantyn deur ondersteuners van sy ma gevange geneem en sy oë is uitgesteek, en Irene is as eerste heersende keiserin gekroon. Sy het vyf jaar lank regeer, van 797 tot 802. 

In 802 het die parisiërs teen haar saamgesweer en Nikephoros I, die minister van finansies, op die troon geplaas. Irene is na Lesbos verban, waar sy die volgende jaar dood is, en so het die Siriese Dinastie tot ’n einde gekom.
Antennablennius

***Antennablennius*** is 'n genus van Blennies (*Blenniidae*) wat in die Indiese Oseaan, hoofsaaklik in die westelike streke, voorkom.

## Spesies 
Dit bevat die volgende spesies:
* *Antennablennius adenensis* (Fraser-Brunner, 1951)
* *Antennablennius australis* (Fraser-Brunner, 1951)
* *Antennablennius bifilum* (Günther, 1861)
* *Antennablennius ceylonensis* (Bath, 1983)
* *Antennablennius hypenetes* (Klunzinger, 1871)
* *Antennablennius simonyi* (Steindachner, 1902)
* *Antennablennius variopunctatus* (Jatzow & Lenz, 1898)

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Verwysings
Grootvleiloerie

Die **Grootvleiloerie** (*Centropus cupreicaudus*) is 'n standvoël wat voorkom in die Caprivistrook. In Engels staan die voël bekend as die *Coppery-tailed Coucal*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
RNS

duimnael|regs|'n Haarnaaldstring van 'n pre-mRNS. Die nukleotiedbasis (groen) en die ribose-fosfaat ruggraat (blou) is aangedui. Neem kennis dat hierdie 'n enkelstring-RNS is wat op homself terugvou.

**Ribonukleïensuur** oftewel **RNS** is saam met DNS die draer van erflike inligting in alle bekende organismes. RNS bestaan uit nukleïnesuur en vorm saam met proteïne die makromolekules noodsaaklik vir alle bekende vorms van lewe.

'n RNS-molekuul bestaan uit lang enkelstringe nukleotides, wat saam tot 'n dubbele heliks buig. Die twee stringe is aanmekaar verbind deur sogenaamde basispare. 'n Basispaar verbind twee nukleotides wat teenoor mekaar lê. Die volgorde van nukleotides in 'n string word 'n sekwensie genoem. Omdat daar in prinsiep oneindig baie sekwensies moontlik is, kan die volgorde van nukleotides unieke erflike inligting verskaf.

In organismes word die DNS binne-in 'n sel in die vorm van chromosome aangetref. Chromosome kan miljoene basispare bevat. Deur middel van DNS-replisering word die DNS in 'n chromosoom gekopieer. Hierdie kopiëring word gevolg deur selverdeling. Sodoende kry elke sel 'n kopie van die DNS en kan daar deur voortplanting DNS deurgegee word aan die nageslag.

## Vergelyking met DNS 
duimnael|Drie-dimensionele voorstelling van die 50S-ribosomale subeenheid. RNS in bruin, proteïen in blou. Die aktiewe posisie is in die middel (rooi).
Die chemiese struktuur van RNS en DNS is soortgelyk, behalwe vir 'n paar uitsonderings:
* RNS bevat die suiker *ribose*, maar DNS bevat die effens anderse suiker *deoksiribose* ('n tipe ribose wat een suurstofatoom armer is), 
* RNS besit die nukleobasis *urasiel* waar DNS *timien* bevat. Anders as DNS, is meeste RNS-molekules enkelstringe nukleotides en kan dit baie ingewikkelde drie-dimensionele strukture vorm.

## Sien ook
*RNS termometer
Aminoglikosied

duimnael|Struktuur van die 30S-ribosomale subeenheid inmekaargeweef met streptomisien (pers, middel)

'n **Aminoglikosied** is 'n molekuul of 'n gedeelte van 'n molekuul bestaande uit 'n amino-gemodifiseerde glikosied.

Verskeie aminoglikosiede fungeer as antibiotika wat effektief blyk te wees teen sekere soorte bakterieë. Onder andere bestaan daar amikasien, arbekasien, gentamisien, kanamisien, neomisien, netilmisien, paromomisien, rodostreptomisien, streptomisien, tobramisien en apramisien.

Streptomycin3.svg|Streptomisien
Neomycin.svg|Neomisien
Framycetin.png|Framisetien
Paromomycin structure.svg|Paromomisien
Ribostamycin.svg|Ribostamisien
Kanamycin A.svg|Kanamisien
Amikacin.svg|Amikasien
Arbekacin.png|Arbekasien
Bekanamycin.png|Bekanamisien
Dibekacin.svg|Dibekasien
Tobramycin.svg|Tobramisien
Spectinomycin.svg|Spectinomisien
Hygromycin b.svg|Higromisien B
Paromomycin.svg|Paromomisiensulfaat
Gentamicin C2.svg|Gentamisien
Netilmicin structure.svg|Netilmisien
Sisomicin.svg|Sisomisien
Isepamicin.svg|Isepamisien
Verdamicin.svg|Verdamisien
Astromicin.svg|Astromisien

## Verwysings
Efavirens/emtrisitabien/tenofovir

**Efavirens/emtrisitabien/tenofovir** (generiese naam) (handelsnaam **Atripla** ®) is 'n vastedosiskombinasie-antiretrovirale geneesmiddel vir die behandeling van MIV-infeksie. Die produk, ook trippelterapie genoem, kombineer Gilead Sciences se emtrisitabien en tenofovir (reeds beskikbaar as **Truvada** ®) met Bristol-Myers Squibb se efavirens in 'n een-per-dag tablet. Die kombinasie verlig die las op pasiënte om meer as een preparaat te neem en verbeter dus die pasiëntsamewerking. Op die lang duur verhoog dit die vereiste nakoming van die voorgeskrewe teenretrovirale behandeling. 

In die VSA word dit bemark deur Gilead Sciences onder die **Atripla** ®-handelsnaam, teen 'n pasiëntkoste van VS$1 850 vir 'n maand se voorraad. Sedert 2007 kos dit ongeveer VS$1 344 in Indië en VS$528 in Afrika.
**Atripla** ® het 'n vaste kombinasie van 600&nbsp;mg efavirens, 200&nbsp;mg emtrisitabien en 300&nbsp;mg tenofovir disoproksielfumaraat, per tablet. Volwassenes neem een tablet daagliks, verkieslik met slaaptyd, om sodoende die newe-effekte op die senuweestelsel te omseil. Atripla ® word nie aanbeveel vir pasiënte jonger as 18 jaar nie.

In Indië het die maatskappy *Cipla* sy eie weergawe van **Atripla** ®, genaamd **Viraday** ®, vrygestel.

In Suid-Afrika het die minister van gesondheid, dokter Aaron Motsoaledi die eerste tablet op staatstender op 9 April 2013 aan 'n pasiënt in Ga-Rankuwa toegedien. Finale implementering in alle klinieke en staatshospitale van Suid-Afrika is op 3 Oktober 2013 van stapel gestuur.

## Lys van handelsname beskikbaar in Suid-Afrika 
***Atripla** ® tablette
***Odimune** ® tablette
***Tribuss** ® tablette

''Voetnota: ® is 'n geregistreerde handelsmerk''

## Verwysings
Anastasius II van Bisantium

**Anastasius II** (Grieks: Ἀναστάσιος Β΄, *Anastasios*; oorl. 719) was die Bisantynse keiser van 713 tot 715. Sy oorspronklike naam was Artemios.

Hy was die hoofsekretaris van keiser Philippikos toe dié in Mei 713 in ’n opstand van die troon afgesit is. Philippikos is verblind en Artemios is keiser gemaak. Hy het regeer as Anastasius II. Kort nadat hy die bewind oorgeneem het, het hy die offisiere wat direk by die opstand teen Philippikos betrokke was, laat teregstel.

Die invallende Moslems het die ryk op see en land bedreig en in 714 tot by Galasië gevorder. Anastasius het die vrede op ’n diplomatieke manier probeer bewaar. Dit het egter misluk en hy het die mure van Konstantinopel laat versterk en ’n nuwe vloot laat bou. Met die dood van kalief al-Walid I in 715 het Anastasius van die geleentheid gebruik gemaak om die bordjies te verhang. Hy het sy soldate opdrag gegee om nie net die vyand teen te staan nie, maar hul vloot te vernietig. Hy het ’n leër onder Leo die Isauriër na Sirië gestuur om dit te verower.

Daar was egter ’n opstand deur soldate teen die keiser se streng maatreëls. Hulle het Theodosius, ’n belastinggaarder van lae afkoms, tot keiser verklaar en Anastasius, wat gevlug het, is na ’n klooster in Thessalonika gestuur om af te tree. In 719 het Anastasius ’n opstand gelei teen Leo III, wat Theodosius opgevolg het, maar dit het misluk en Anastasius is tereggestel.

## Bronne 
* *The Oxford Dictionary of Byzantium*, Oxford University Press, 1991.
* Chisholm, Hugh, red. (1911). *Encyclopædia Britannica* (11de uitg.). Cambridge University Press.
* 15px Hierdie artikel is vertaal uit die Engelse Wikipedia
Justinianus II van Bisantium

**Justinianus II** (Grieks: Ιουστινιανός Β΄; (668/669 – 11 Desember 711) was die Bisantynse keiser van 685 tot 695 en weer van 705 tot 711. Hy was ook bekend as **Justinianus met die Afgesnyde Neus** (Latyn: Rhinotmetus; Grieks: ὁ Ῥινότμητος) en was die laaste keiser van die Dinastie van Herakleios.

## Bewind 
Justinianus was ’n ambisieuse en passievolle leier wat graag die ryk tot sy voormalige glorie wou herstel, maar hy het enige teenstand swak hanteer en het nie die afronding van sy pa, Konstantyn IV, gehad nie. Daar was dus groot teenstand teen sy bewind en hy is in 695 van die troon afgesit in ’n volksopstand en deur die leier van die opstand, Leontios, vervang.

In 705 het Justinianus II na die troon teruggekeer met die hulp van ’n Bulgaarse en Slawiese leër. Sy tweede bewind was selfs meer despoties as sy eerste, en sy bewind is weer in 711 beëindig toe sy leër teen hom draai en hom doodmaak. Hy is opgevolg deur generaal Bardanes, wat as Philippikos regeer het.

## Gesin 
Justinianus het by sy eerste vrou, Eudokia, ’n dogter, Anastasia, gehad en by sy tweede vrou, Theodora van Chazarië, ’n seun, Tiberius, wat van 706 tot 711 medekeiser was. Tiberius is ook vermoor nadat Justinianus die tweede keer onttroon is, en so is die manlike lyn van keiser Herakleios uitgewis.

## Verwysings 
## Eksterne skakels 
* 1911 Encyclopædia Britannica article

* 15px Hierdie artikel is vertaal uit die Engelse Wikipedia
Camila Pitanga

**Camila Pitanga**, gebore **Camila Manhães Sampaio** op 14 Junie 1977 in Rio de Janeiro, is 'n Brasiliaanse aktrise.

## Persoonlike lewe 
Sy is die dogter van die akteur Antônio Pitanga en die aktrise Vera Manhães, en die suster van die akteur Rocco Pitanga.

In 2001 het sy getroud met die kunsregisseur Cláudio Amaral Peixoto. Op 19 Mei 2008 het Antônia, die eerste dogter van die egpaar, geboorte gegee, die naam van die meisie was 'n huldeblyk aan sy pa. In 2011, na 11 jaar van verhouding, het die egpaar geskei.

## Filmografie 
### TV 
*1993 - *Sex Appeal* .... Vilma
*1993 - *Fera Ferida* .... Teresinha Fronteira
*1995 - *A Próxima Vítima* .... Patrícia Noronha
*1996 - *Malhação* .... Alex
*1998 - *Pecado Capital* .... Ritinha
*1999 - *Você Decide* - Transas de Família: Parte 1
*2000 - *Brava Gente* - Meia Encarnada Dura de Sangue* .... Elisa
*2000 - *A Invenção do Brasil* .... Catarina Paraguaçu
*2001 - *Porto dos Milagres* .... Esmeralda
*2002 - *Pastores da Noite* .... Marialva
*2002 - *A Grande Família* - A Enorme Família* .... Marina
*2002 - *A Grande Família* - Ô Velho Gostoso* .... Marina
*2003 - *A Grande Família* - Como Rechear um Peru* ....  Marina
*2003 - *Mulheres Apaixonadas* .... Luciana Rodrigues Ribeiro Alves
*2005 - *Belíssima* .... Mônica Santana
*2005 - *Quem Vai Ficar com Mário?* .... Diana
*2007 - *Paraíso Tropical* .... Francisbel dos Santos Batista (*Bebel*)
*2008 - *Faça Sua História* - Super-Mamãe Suzete* .... Cherry Davis
*2008 - *Faça Sua História* - A Estrela do Irajá* .... Cherry Davis
*2008 - *Som Brasil*
*2009 - *Cama de Gato* .... Rosenilde Pereira (*Rose*)
*2010 - *A Grande Família* .... Marina
*2011 - *Insensato Coração* .... Carol 
*2011 - *A Grande Família* .... Kelly
*2012 - *Lado a Lado* .... Isabel
* 2013 - *A Grande Família* .... Marina Souza 
* 2014 - *Sessão de Terapia* .... Rita Sanchez 
* 2015 - *Babilônia* .... Regina Rocha Loureiro Teixeira
* 2016 - *Velho Chico* .... Maria Tereza de Sá Ribeiro

## Verwysings 
## Eksterne skakels 
* http://www.imdb.com/name/nm0685639/
Uur

duimnael|200px|'n Sakhorlosie.

'n **Uur** is 'n eenheid waarmee tyd gemeet word. 'n Uur is gelyk aan 60 minute of 3600 sekondes. 'n Dag duur 24 ure, 'n week 168 ure, 'n kwartaal duur gemiddeld ongeveer 2191,5 ure en 'n jaar gemiddeld ongeveer 8766 ure.

Die internasionale wetenskaplike simbool is vir 'n uur is **h**.

## Eksterne skakels 
*
Emtrisitabien

**Emtrisitabien** ("FTC", handelsnaam **Emtriva**), behoort aan die klas teenretrovirale middels bekend as nukleosied analoog trutranskriptase remmers (NRTIs), wat die ensiem trutranskriptase blokkeer, 'n ensiem wat onmisbaar is vir virusvoortplanting.
duimnael|200px|Emtrisitabien se chemiese struktuurskelet

## Geneesmiddelvorms 
Dit word in kombinasie gebruik vir die behandeling van MIV-infeksie in volwassenes en kinders. Emtrisitabien is beskikbaar as 'n vasgestelde 200 mg dosis in kombinasie met 300 mg tenofovir in 'n produk genaamd **Truvada** asook die nuutste formulering genaamd **Atripla**, 'n drie-in-een efavirens/emtrisitabien/tenofovirtablet (sterkte 600/200/300mg), vir 'n eenmaal-per-dag dosering teen MIV.

## Geskiedenis 
Emtrisitabien is ontdek deur dokters Dennis Liotta, Raymond Schinazi en Woo-Baeg Choi van Emory Universiteit, wat dit gelisensieer het aan Triangle Pharmaceuticals in 1996. Triangle Pharmaceuticals is in 2003 deur Gilead Sciences oorgeneem, wat die ontwikkeling voltooi het en die produk as *Emtriva* bemark. 

## Sien ook 
* Efavirens/emtrisitabien/tenofovir (handelsnaam *Atripla*)

## Verwysings
Daar kom die Alibama

**Daar kom die Alibama** is 'n bekende tradisionele Afrikaanse liedjie. Dit is in die FAK-sangbundel opgeneem as lied 257. Volgens sommige bronne strek die liedjie se geskiedenis terug na omstreeks 1863, en het hy oorspronklik na die oorlogskip, die CSS *Alabama*, verwys. In die Kaapse volksmond, het die *Alabama* egter die *Alibama* geword.

In die Amerikaanse Burgeroorlog was die CSS *Alabama* deel van die Gekonfedereerde State van Amerika se vloot, maar in plaas daarvan dat hy direk teen die Noordelike oorlogsvloot ingespan is, het hy eerder die oseane deurkruis op soek na Noordelike handelskepe. Hy was uiters suksesvol hiermee, en deur die handelskepe te kaap het hy wêreldberoemdheid verwerf. Sy faam is deels daaraan toegeskryf dat die skip nie die bemanning van verowerde skepe leed aangedoen het nie, en hulle weer vrygelaat het sodra dit 'n neutrale hawe aangedoen het. In 1863 en in 1864 het dit die Kaapse hawe aangedoen, onder meer vir vars voorraad, maar ook om van sy gebuite skepe te verkoop. Die liedjie sou dan tydens hierdie besoeke ontstaan het.

## Ander herkoms van liedjie aangetoon 
Die bogenoemde is die bekende, mees populêre verklaring. En dit word steeds vir evangelie vertel, hoewel die skrywer Lawrence G. Green ná grondige navorsing reeds in 1967 daarop gewys het dat die lied 'n veel nederiger herkoms het – in sy boek On Wings of Fire, wat hier afgelaai kan word. Die teks word aangedui as kopieregvry (in die openbare domein).

In die 1800's, vertel Green, was daar 'n rivierboot op die Bergrivier in die Boland waar dekriet en matjiesgoed geoes is. Die rivierboot is die Alabama (Alibama) genoem. Een keer per jaar het die Alibama se werkers met hul vrag riete op die Bergrivier afgevaar see toe, en daar links koers gekies op die golwe om reguit na Kaapstad-hawe te vaar.

In die hawe is hulle deur wewers ingewag wat een soort riet sou gebruik om bruidsbeddens vir die Kaap se gretige Maleise bruide te vleg. En op die hawe is daar gesing: "Daar kom die Alibama … die Alibama die kom oor die see ..."

Dit verklaar duidelik waarom daar in die refrein van die lied na 'n nooi en 'n rietkooi verwys word -- wat natuurlik op aarde niks te doen kan hê met 'n befaamde oorlogskip uit die Amerikaanse Burgeroorlog nie.

Tog word die oorlogskip-legende lewend gehou, nie die minste nie deur mense in die Amerikaanse staat Alabama self, waar dit as 'n bewys beskou word van die blywende invloed van die Amerikaanse Burgeroorlog tot in die uithoeke van die wêreld. En die jeug daar sing steeds lustig aan ons "oorlogsliedjie", min wetende dat dit eerder sou kon inpas in 'n romantiese blyspel in die beste tradisie van 'n Rodgers en Hammerstein!

## Woorde 
Die FAK-sangbundel dui die liedjie se woorde soos volg aan:

## Verwysings
Dinastie van Herakleios

[duimnael|280px|Herakleios oorval koning Khosrau II van Persië (muurpaneel, [Louvre, Parys).]]
Die **Dinastie van Herakleios** was ’n familie wat van 610 tot 711 oor die Bisantynse Ryk regeer het. Dit was ’n waterskeidingsperiode in die ryk se geskiedenis, asook dié van die wêreld.

Die stigter van die dinastie was Herakleios, wat in 610 keiser geword het nadat hy en sy pa, Herakleios die Ouere, die eksarg van Afrika, ’n suksesvolle opstand teen die ongewilde keiser Phokas gelei het. Hy het die ryk vergroot en sy reorganisasie van die regering en weermag was baie suksesvol. Hoewel die grond wat hy gewen het in die oorlog teen die Persiese koning Khosrau II weer verloor is met die inval van die Moslems, tel Herakleios steeds onder die groot Romeinse keisers. 

In die laaste jare van Herakleios se bewind was daar ’n stryd tussen sy eerste vrou, Eudokia, se seun Konstantyn en sy tweede vrou, Martina, wat wou hê haar seun Heraklonas moes keiser word. Konstantyn het keiser geword toe sy pa in 641 dood is, met Heraklonas as medekeiser, maar is ná net vier maande dood. Heraklonas het toe die alleenheerser geword. ’n Gerug dat Martina Konstantyn vergiftig het, het daartoe gelei dat Konstantyn se seun, Constans II, as medekeiser aangestel is. Martina en haar seuns is daarna afgesit, vermink en verban. Constans het toe alleenheerser geword. 

Constans het hom teen die einde van sy bewind die gramskap van die inwoners van Konstantinopel op die hals gehaal en gerugte dat hy die ryk se hoofstad na Sisilië wou verskuif, het daartoe gelei dat hy in September 668 vermoor is. Sy seun het hom opgevolg as Konstantyn IV.

Tydens Konstantyn se bewind is 50 jaar van ononderbroke Islamitiese gebiedsuitbreiding vir die eerste keer gestuit. Ná ’n vyf jaar lange beleg van Konstantinopel het die Arabiere teruggetrek en is hulle in Anatolië verslaan. Die Arabiere het toe vrede met Konstantyn gemaak. In 681 het hy sy seun Justinianus II as sy opvolger aangewys en in September 685 is hy aan disenterie dood.

Justinianus is in 695 in ’n militêre opstand vermink en verban. Hy het in 705 sy troon herower en sy seun, Tiberius, in 706 medekeiser gemaak. Hy is egter in 711 in nog ’n militêre opstand van die troon afgesit en doodgemaak.

## Keisers van die Dinastie van Herakleios 
* Herakleios 
* Konstantyn III 
* Heraklonas
* Constans II 
* Konstantyn IV 
* Justianus II
Lamivudien

**Lamivudien** (chemies 2',3'-dideoksi-3'-tiasitidien, algemeen bekend as **3TC**) behoort tot die klas teenretrovirale middels bekend as nukleosied trutranskriptase remmers (NRTIs), wat die ensiem trutranskriptase blokkeer, 'n ensiem wat onmisbaar is vir virusvoortplanting. 

## Gebruike 
Lamivudien word gebruik as deel van 'n hoogs-aktiewe antiretrovirale terapie (HAART) vir die behandeling van MIV tipe 1 of 2.

Volwassenes behoort een 150 mg tablet tweekeer daagliks neem.

## Verwysings
Efavirens

**Efavirens** (afgekort as EFV, handelsname **Sustiva**, **Stocrin** en andere) behoort tot die klas teenretrovirale middels bekend as nie-nukleosied trutranskriptase remmers (NNRTIs), wat die ensiem trutranskriptase blokkeer, 'n ensiem wat onmisbaar is vir virusvoortplanting.

duimnael|regs|Efavirens se skelet
duimnael|regs|Efavirens in 3D

## Gebruike 
Efavirens word gebruik as deel van hoogs-aktiewe antiretrovirale terapie (HAART) vir die behandeling van MIV tipe 1.

Volwassenes neem een 600 mg tablet daagliks, verkieslik met slaaptyd, om sodoende die newe-effekte op die senuweestelsel te omseil.
 
Vir MIV-infeksie wat nog nie voorheen behandel is nie, beveel die *United States Department of Health and Human Services Panel on Antiretroviral Guidelines* die gebruik van efavirens in kombinasie met lamivudien/sidovudien (**Combivir**) of Efavirens/emtrisitabien/tenofovir (**Atripla**) aan as die verkose NNRTI-gebaseerde behandelingskedule vir volwassenes, adolessente en kinders wat meer as 13 kg weeg en/of ouer as drie jaar is.

Efavirens word gebruik in kombinasie met ander teenretrovirale middels as deel van 'n uitgebreide ná-blootstelling-voorkomingsplan om die risiko van MIV-besmetting te verlaag by persone wat aan 'n beduidende risiko vir MIV-besmetting blootgestel was (bv. naaldprikke en onbeskermde seks).

## Sien ook 
* Efavirens/emtrisitabien/tenofovir (handelsnaam **Atripla**).

## Verwysings
Sweetpakbroek

duimnael|300px|regs|Drie jong manne met grys sweetpakbroeke.

'n **Sweetpakbroek** is 'n gemaklike en sagte soort langbroek. Dit word gewoonlik as sportdrag of vir die gemak daarvan as informele drag gedra. Die bypassende bostuk word 'n sweetpakbaadjie genoem. Sweetpakbroeke kom in verskillende snitte, kleure en modestyle voor. Dit word algemeen deur veral jonger persone in plaas van 'n denimbroek of ander soorte broeke gedra.

Sweetpakbroeke word gewoonlik van katoen of poliëster vervaardig. Hulle word van ander langbroeke onderskei deur 'n kenmerkende elastiese band om die heupe. Die broeke word dus sonder 'n gordel gedra. Hulle is ontwerp om nie beweging te belemmer nie en ook nie hitte vas te vang nie. Meeste sweetpakbroeke is daarom nie geskik vir koue toestande nie. 

Variasies van die sweetpakbroek sluit in:
* Die windbreker, wat koue wind uithou eerder as om teen koue te isoleer.
* Wegskeur-sweetpakke, wat maklik en vinnig verwyder kan word, sonder om tyd te mors voor die aktiwiteit begin word.
Hande Yener

**Makbule Hande Özyener** (* 12 Januarie 1973, Istanbul), bekend as **Hande Yener**, is 'n Turkse sangeres.

## Diskografie 
**Senden İbaret* (2000)
**Sen Yoluna Ben Yoluma* (2002)
**Aşk Kadın Ruhundan Anlamıyor* (2004)
**Apayrı* (2006)
**Nasıl Delirdim?* (2007)
**Hipnoz* (2008)
**Hayrola?* (2009)
*''Hande'ye Neler Oluyor?* (2010)
**Teşekkürler* (2011)
**Kraliçe'' (2012)

## Eksterne skakels 
* Amptelike webwerf
Tiener

duimnael|Tieners.

'n **Tiener** is 'n jong persoon tussen die ouderdom van 13 tot 19 jaar. Volgens sommige definisies begin tienerskap op 14, die jaar waarin tipies na 'n hoërskool oorgeskakel word. In die tienerjare sal 'n kind puberteit deurloop en tot 'n volwassene ontwikkel.

Meeste tieners bly by hulle ouers of voogde en woon tot die ouderdom van 18 'n hoërskool by. Op 18 jaar (in meeste lande, was vroeër 21) word 'n tiener mondig. Mondige persone mag sonder hul ouers/voogde se toestemming trou, kontrakte beklink en hulle eie sake litigeer.

Die term 'tiener' is in 1942 deur marknavorsers bedink op soek na 'n nuwe kategorie vir jongmense wat deur bemarking geteiken kan word. Dit het aanleiding gegee tot 'n identifiseerbare tienerkultuur en -taalgebruik (sleng).
Jimmy in pienk

**Jimmy in Pienk** is 'n Afrikaanse rolprent wat op 16 Augustus 2013 in teaters begin draai. Die komedie is in 2012 in en om Kaapstad verfilm. 

## Storielyn 
Jimmy (*Louw Venter*) is 'n stoere mielieboer wat na sy pa se dood uitvind dat die familieplaas bankrot is en dat sy pa twee geldwolwe geld skuld. Nou moet Jimmy opdok. 

Hy probeer geld leen by sy vervreemde gay oom Frederik (*Gys de Villiers*), wat die eienaar is van ’n reeks suksesvolle haarsalonne in Kaapstad. Maar sy oom koester ’n wrok teen die familie en eis dat Jimmy eers aan die TV-realiteitsprogram The Next Super Stylist deelneem. Eers dán sal hy help. Jimmy is ­desperaat en só verander ’n boer oornag in ’n metroman.

## Hoofrolspelers 
* Louw Venter
* Terence Bridgett
* Tinarie van Wyk-Loots
* Gys de Villiers
* Gérard Rudolf
* David Isaacs
* Shaleen Surtie-Richards
* Michelle Scott
* Garth Collins

## Sien ook 
* Lys van Afrikaanse rolprente

### Verwysings 
* http://www.facebook.com/JimmyInPienk
* http://www.dieburger.com/Vermaak/Nuus/Boer-word-metroman-in-nuwe-komiese-fliek-20121108
* http://kyknet.dstv.com/2012/08/10/bravo-9-aug-2012-tinarie-van-wyk-loots/
* http://www.lightanddarkfilms.com/sites/default/files/JIP_Article_ScreenAfrica_Jan2013.pdf
Leo IV die Kasaar

**Leo IV** (Grieks: Λέων Δ΄, *Leōn IV*; 25 Januarie 750 – 8 September 780) was die Bisantynse keiser van 775 tot 780. Hy was ook bekend as **Leo die Kasaar**.

Hy was die seun van keiser Konstantyn V en sy eerste vrou, Irene, dogter van die grootkhan Bihar van Kasarië. Leo is in 751 tot medekeiser verhef en in Desember 769 het hy met Irene getrou. Toe Konstantyn in 775 sterf, was Leo die alleenheerser.

Op 24 April 776 het Leo sy seun, Konstantyn VI, as medekeiser gekroon. Dit het gelei tot ’n opstand deur sy vyf halfbroers, wat die troon vir hulself wou hê. Die opstand is gou onderdruk en die samesweerders is geslaan en na die Krim verban.

Toe Leo op 8 September 780 dood is, het sy vrou, Irene, hom opgevolg. Sommige historici vermoed hy is vermoor, dalk deur Irene, terwyl ander dink hy was reeds siek toe hy keiser geword het. Konstantyn VI was sy enigste seun; hy het hom opgevolg en saam met sy ma regeer.

* 15px Hierdie artikel is vertaal uit die Engelse Wikipedia
Wymondham

**Wymondham** is 'n dorp in die Engelse graafskap Norfolk. Volgens die 2001-sensus het die dorp 'n bevolking van 23&nbsp;120 gehad. Wymondham is padlangs ongeveer 15&nbsp;km vanaf Norwich geleë.
Witpensvlieëvanger

Die **Witpensvlieëvanger** (*Bias musicus*) is 'n voëlspesie wat in Afrika voorkom.

[duimnael|links|Illustrasie deur [Otto Finsch]]

Dit word in Angola, Benin, Kameroen, Sentraal-Afrikaanse Republiek, Republiek van die Kongo, Demokratiese Republiek van die Kongo, Ekwatoriaal-Guinee, Gaboen, Gambië, Ghana, Guinee, Guinee-Bissau, Ivoorkus, Kenia, Liberië, Malawi, Mosambiek, Nigerië, Sierra Leone, Soedan, Tanzanië, Togo, Uganda en Zimbabwe gevind. Die voël se natuurlike habitat is subtropiese of tropiese droë bosse, subtropiese of tropiese vogtige laaglandwoude en subtropiese of tropiese klam bergwoude.

Die wyfie doen die meeste van die neskonstruksie. Die nes bestaan ​​uit 'n netjiese, vlak houer gebou van dun stamme, blaar stingels en bas. Dit word gewoonlik op 'n horisontale tak tussen die regopstaande takkies gebou.
Die broeiseisoen is vanaf September tot Desember.

Dit lê 2-3 eiers, wat deur beide geslagte vir 18-19 dae, afwisselend in skofte van 10-70 minute, uitgebroei.
Die kuikens word deur albei ouers versorg en verlaat die nes na ongeveer 18-23 dae. Hulle word daarna steeds gevoed deur die ouers vir 'n verdere 2 weke tot 3 maande en word eers ten volle onafhanklik 'n maand of twee voor die volgende teelseisoen.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Verwysings
Nikephoros I Logothetes

**Nikephoros I** of **Nicephorus I** **Logothetes** (Grieks: Νικηφόρος Α΄; oorl. 26 Julie 811) was die Bisantynse keiser van 802 tot met sy dood in 811. Hy was ook bekend as **Genikos** ("Bringer van Oorwinning").

Hy is deur keiserin Irene as minister van finansies (*logothetes tou genikou*) aangestel. Hy het haar bewind in 802 omvergewerp en is op 31 Oktober as keiser aangewys. Hy het sy seun, Staurakios, in 803 as medekeiser gekroon.

Nikephoros het die ryk gereorganiseer en op die Balkan Grieke van Anatolië gevestig om die grens te versterk. Hy het baie kapitaal nodig gehad om sy militêre magte te versterk en het dus hoë belastings gehef, wat hom ongewild gemaak het.

In 811 het Nikephoros Bulgarye binnegeval en die hoofstad, Pliska, geplunder. Op hul terugtog is die Bisantynse leër egter in ’n lokval gelei en Nikephoros het gesterf.

## Gesin 
Nikephoros I het minstens twee kinders by ’n onbekende vrou gehad:
* Staurakios, wat hom opgevolg het.
* Prokopia, wat getrou het met Michael I Rangabe, keiser van 811 tot 813.

## Verwysings 
* *The Oxford Dictionary of Byzantium*, red. Alexander Kazhdan, Oxford University Press, 1991.
* 
* 15px Hierdie artikel is vertaal uit die Engelse Wikipedia
Staurakios van Bisantium

**Staurakios** of **Stauracius** (Grieks: Σταυράκιος; oorl. 11 Januarie 812) was die Bisantynse keiser van 26 Julie tot 2 Oktober 811. Hy het sy pa, Nikephoros I Logothetes, opgevolg wat in ’n oorlog teen die Bulgare by die Slag van Pliska dood is. Staurakios se bewind is kortgeknip deur ’n ernstige wond wat hy in dieselfde veldslag opgedoen het en sy swaer, Michael I Rangabe, het hom gedwing om in ’n klooster af te tree, waar hy kort daarna dood is.

## Bron 
* Theophanes, *Chronographia*.
* 15px Hierdie artikel is vertaal uit die Engelse Wikipedia